Ikon

Ikon (, tyyliteltynä iKON) on eteläkorealainen kuusijäseninen yhtye, jonka perusti YG Entertainment vuonna 2015. Yhtyeeseen kuuluvat jäsenet  Bobby, Jinhwan, Ju-ne, Yunhyeong, Donghyuk ja Chanwoo. Yhtye esiteltiin ensimmäisen kerran vuonna 2014 levy-yhtiön järjestämässä musiikkiohjelmassa Win: Who is Next. Ikonin lopullisesta kokoonpanosta päätettiin yhtiön ohjelmassa Mix&Match. Yhtyeeseen kuului alun perin seitsemän jäsentä. B.I lähti kesäkuussa 2019.

Yhtyeen esikoisalbumi Welcome Back oli Gaonin albumilistan listaykkönen. Albumin singlet ”My Type”, ”Apology” ja ”Dumb & Dumber” sijoittuivat myös listaykkösiksi. Kaiken kaikkiaan esikoisalbumi oli suuri menestys, sillä sen sisältämät musiikkikappaleet myivät yli 4,8 miljoonaa kappaletta. Yhtye tunnetaan kuitenkin vuonna 2018 julkaistusta singlestä ”Love Scenario”, joka oli Gaonin latauslistan listaykkönen kuusi viikkoa.

Historia

Ennen uran alkua (2013–2014) 
Hanbinista (B.I) ja Jinhwanista tuli YG Entertainmentin harjoittelijoita tammikuussa 2011. Bobbysta tuli levy-yhtiön harjoittelija viikko heidän jälkeensä. He harjoittelivat kolmistaan ja muodostivat Team B:n perustan. Yunhyeong ja Ju-ne liittyivät ryhmään huhtikuussa 2012. Donghyuk liittyi viimeisenä jäsenenä marraskuussa 2012.

Team B kilpaili yhtiön musiikkikilpailussa Win: Who is Next Team A:ta vastaan. Team A (Winner debyytin jälkeen) voitti kilpailun, joten Team B ei päässyt debytoimaan. Team B julkaisi ohjelman aikana kaksi singleä ”Just Another Boy” ja ”Climax”.

Team B:n lopullisesta kokoonpanosta päätettiin yhtiön ohjelmassa Mix&Match. Ohjelman myötä Team B:n nimeksi vaihdettiin Ikon. B.I, Jinhwan ja Bobby olivat varmistaneet paikkansa Ikonissa, loput jäsenet joutuivat taas kilpailemaan paikastaan yhtyeessä. Lisää kilpailijoita lisättiin ohjelman aikana, joita olivat Jung Jinhyeong, Yang Hongseok ja Jung Chanwoo. Yli 150 000 ihmistä tuli seuraamaan ohjelman finaalia. Lopullinen kokoonpano oli alkuperäisen Team B:n jäsenet ja Chanwoo.

Esikoisalbumi Welcome Back (2015) 
YG ilmoitti syyskuussa 2015, että Ikon tulisi pian julkaisemaan esikoisalbuminsa. Albumin ilmoitettiin sisältävän kuusi singleä ja kaiken kaikkiaan 12 kappaletta. Albumista julkaistaisiin lokakuussa aluksi puolikas versio, jossa olisi vain kuusi kappaletta. B.I tuotti albumin ja sanoitti kappaleita yhdessä Bobbyn kanssa.

Ikon julkaisi albumilta singlen ”My Type” etukäteen jo syyskuussa. Sen musiikkivideo sai vuorokauden sisällä 1,7 miljoonaa katselukertaa. Single sijoittui Gaonin listan listaykköseksi. Lokakuussa Ikon promosi albumin singlejä ”Rhythm Ta” ja ”Airplane” musiikkiohjelmissa. Kokonaisen albumin julkaisupäivää lykättiin joulukuulle. Singlet ”Apology” ja ”Anthem” julkaistiin marraskuussa. Albumi julkaistiin lopulta 24. joulukuuta, ja samalla julkaistiin myös loput singlet ”Dumb & Dumber”, ”What's Wrong?” ja ”I Miss You So Bad”.

Suosio muualla Aasiassa (2016) 
Ikon julkaisi esikoisalbumistaan Welcome Back japaninkielisen version tammikuussa 2016. Se myi julkaisupäivänään 53 000 kappaletta ja sijoittui Oriconin listakolmoseksi.

Maaliskuussa YG ilmoitti yhtyeen ensimmäisestä Aasian kiertueesta Ikoncert 2016: Showtime Tour. Mukaan kuului Taiwan, Kiina, Hongkong, Thaimaa, Singapore, Malesia ja Indonesia. Samalla ilmoitettiin yhtyeen Japanin kiertueesta Ikon Japan Tour 2016, johon kuului 14 esitystä viidessä kaupungissa. Japanin kiertueella oli suuri menekki, joten YG lisäsi kaksi uutta esitystä Tokioon.

Ikon julkaisi digitaalisen singlen ”#Wyd” maaliskuussa. Single päätyi Gaonin latauslistan kolmanneksi. Ikon osallistui myös kiinalaiseen ohjelmaan Heroes of Remix, jossa Psy toimi heidän mentorinaan. Ikon voitti loppuvuodesta useamman palkinnon kiinalaisissa musiikkigaaloissa.

Japanin kiertue ja New Kids-sarja (2017) 
Helmikuussa 2017 ilmoitettiin yhtyeen ensimmäisestä Dome-kiertueesta Japanissa. Kaksi ensimmäistä esitystä pidettiin Kyocera Domessa ja Seibu Prince Domessa, sillä yleisömääräksi arvioitiin 90 000 osallistujaa. Loput 22 esitystä pidettiin kahdeksassa kaupungissa, joka vei kiertueen lopullisen yleisömäärään 323 000 osallistujaan.

Ikon alkoi kuvata uusia musiikkivideoitaan maaliskuussa, joiden julkaisu oltiin ilmoitettu huhtikuulle. Kuvauksissa Chanwoo satutti nilkkansa, joten julkaisua lykättiin. New Kids-sarjan ensimmäinen osa New Kids: Begin julkaistiin lopulta toukokuun 22. päivä.

B.I:n lähtö (2018–) 
Ikon julkaisi toisen studioalbuminsa Return tammikuussa 2018. Albumi sisälsi 12 kappaletta. Nimikkosinglestä ”Love Scenario” tuli todella suosittu. Se sijoittui Gaonin latauslistan listaykköseksi kuuden viikon ajaksi, tehden Ikonista ensimmäisen yhtyeen, joka pysyi niin kauan listaykkösenä. Genie Music nimitti yhtyeen vuoden 2018 suosituimmaksi artistiksi, sillä ”Love Scenario” pysyi sen listaykkösenä 35 päivää. Ikon sai New Kids-sarjan päätökseen lokakuussa. New Kids: Continue julkaistiin syyskuussa ja New Kids: The Final lokakuussa.

B.I ilmoitti Instagramissaan 12. kesäkuuta 2019, että oli jättänyt yhtyeen. B.I:ta syytettiin kannabiksen ja LSD:n ostamisesta. YG mitätöi B.I:n sopimuksen yhtiön kanssa.

Yhtye julkaisi kolmannen EP-levynsä I Decide helmikuussa 2020. 

Tammikuussa 2021 ilmoitettiin, että Ikon osallistuu Mnetin musiikkiohjelmaan Kingdom: Legendary War. Yhtye julkaisi digitaalisen singlen ”Why Why Why” maaliskuussa.

Jäsenet 

 Jinhwan (진환)
 Yunhyeong (윤형)
 Bobby (바비)
 Donghyuk (동혁)
 Ju-ne (준회)
 Chanwoo (찬우)

Entiset 

 B.I (비아이)

Diskografia

Studioalbumit 

 Welcome Back (2015)
 Return (2018)
 New Kids (2019) (japaniksi)

EP-levyt 

 New Kids: Continue (2018)
 New Kids: The Final (2018)
 I Decide (2020)

Singlealbumit 

 New Kids: Begin (2017)

Singlet 

 ”Just Another Boy” (2013) (Team B:nä)
 ”Climax” (2013) (Team B:nä)
 ”Wait for Me” (2014) (Team B:nä)
 ”My Type” (2015)
 ”Rhythm Ta” (2015)
 ”Airplane” (2015)
 ”Anthem” (2015)
 ”Apology” (2015)
 ”What's Wrong?” (2015)
 ”Dumb & Dumber” (2015)
 ”#Wyd” (2016)
 ”Bling Bling” (2018)
 ”B-Day” (2018)
 ”Rubber Band” (2018)
 ”Freedom” (2018)
 ”Goodbye Road” (2018)
 ”I'm OK” (2019)
 ”Dive” (2020)
 ”Why Why Why” (2021)

Lähteet 

K-pop
Eteläkorealaiset yhtyeet